Qarshi markaziy stadioni. Qarshi markaziy stadioni koʻp maqsadli stadion boʻlib, hozirgi vaqtda ushbu stadiondan asosan futbol sporti oʻtkazilib kelinadi. Stadion Nasaf Qarshi futbol jamoasining uy stadioni hisoblanadi. Stadion tarixi. Rekonstruksiyadan keyin stadionda ilk uchrashuv 2008-yili 8-avgustda mahalliy „Nasaf“ klubi Andijonning „Uz-Dong-Ju“ klubi bilan oʻynagan. Rekonstruksiyadan oldin stadion oʻz bagʻriga 33,000 tomoshabinni sigʻdira olardi, keyin esa 17,750 tomoshabin, shulardan, 180 ta VIP oʻrindiqlari, 220 ta oʻrindiq pressa va 6 ta oʻrindiqlar futbol sharhlovchilari uchun moʻljallangan. „Markaziy“ oʻyingoh turli xil xalqaro musobaqalar OFK Kubogi, Osiyo chempionlari ligasi, 21 yoshlilar oʻrtasidagi Osiyo Kubogi musobaqasi va 23 yoshlilar oʻrtasidagi Osiyo Kubogi musobaqasi oʻyinlariga mezbonlik qilgan. 2011-yilda Qarshi shahrida boʻlib oʻtgan OFK Kubogi finalida „Nasaf“ jamoasi Quvaytning „Quvayt SK“ jamoasini 2:1 hisobida magʻlubiyatga uchratib Oʻzbekistonda klublar oʻrtasida birinchi xalqaro musobaqa gʻolibligini qoʻlga kiritgan. 2016-2017-yilgi mavsumda stadionda yana qayta taʼmirlash ishlari amalga oshirildi va hozirgi holatiga keltirldi. Ilgari 16 ming muxlisni oʻz bagʻriga sigʻdirgan, taʼmirdan soʻng stadion 22 mingdan oshiq tomoshabin futbol uchrashuvlarini tomosha qilish imkoniyatiga ega boʻlishdi. Stadion minbarlari Yevropaning zamonaviy stadionlaridagi singari futbol maydoniga yaqinlashtirildi. Qurilish-tamirlash ishlari „Nasaf“ jamoasi muassisi, yirik sanoat korxonalardan biri Shoʻrtangazkimyo majmuasi qurilish brigadasi tomonidan amalga oshirildi. Rekonstruksiya ishlaridan keyin maydonda ilk oʻyin 2017-yilning 30-iyunda Oʻzbekiston kubogi chorak finali doirasida „Nasaf“-"Qoʻqon-1912" jamoalari uchrashuvi boʻldi. Qarshida oʻtkazilgan ilk uchrashuvda Nasaf raqiblarini yirik 4:1 hisobida magʻlub etishdi. Tavsifi. Qarshi „Markaziy“ oʻyingohi 2006-yilda Qarshi shahri mezbonlik qilgan „Umid nihollari“ musobaqasi uchun qurilib, foydalanishga topshirilgan. 2008-yilda „Nasaf“ futbol klub uy uchrashuvlarini aynan shu oʻyingohda qabul qilishni boshlagan. 2011 va 2017-yillarda qaytda taʼmirlangan. Dastlab oʻyingoh 16 000 muxlisga moʻljallangan boʻlsa, hozirgi vaqtda 21 000 muxlisni oʻz bagʻriga sigʻdira oladi. „Markaziy“ stadion xalqaro talablarga toʻliq javob beradi. Oʻyingohda 4 ta kiyim almashtirish xonasi, 12 ta yuqori martabali mehmonlar VVIP xonasi, 900 VIP oʻrindiqlari, 2 ta tibbiyot xonasi, 2 ta hakamlar xonalari mavjud. Qarshi „Markaziy“ stadioni Musobaqalar. 2011-yilning 29-oktabrida ushbu stadion 2011-yilgi AFC kubogining final uchrashuviga mezbonlik qiladi va oʻshanda Nasaf klubi Quvaytning Kuwait SC klubini 2-1 hisobida magʻlub etib AFC kubogi sohibiga aylangan edilar. U-23 Osiyo chempionati oldidan OʻFA raisining birinchi oʻrinbosari Ravshan Ermatov boshchiligidagi U-23 Osiyo kubogi Tashkiliy qoʻmitasi vakillari mezbonlikka nomzod Qarshidagi stadion va sharoitlarni koʻzdan kechirdi. 2022-yil Oʻzbekistonda mezbonligida oʻtkazilgan U 23 Osiyo Chempionatining mezbon stadionlaridan biri sifatida uchrashuvlarni qabul qildi. Qarshi markaziy stadionida boʻlib oʻtgan oʻyinlar: Shuningdek Qarshi markaziy stadioni Nasaf jamoasining Osiyo chempionlar ligasi baxslarida uy stadioni sifatida xizmat qiladi.